ועדת הכספים, כנסת 25, פרוטוקול מספר 176, 2023-06-20 00:00

משה גפני: שלום, אני פותח את הישיבה

משה גפני:  אנו עוברים לדיון על שינויים בתקציב לשנת 2023

משה גפני:      פנייה 01001     

משה גפני:  01001, נשיא המדינה ולשכתו

יואב הכט: ההודעה בנושא שימוש בעודפי תקציב לשנת 23' נועדה להעברת סכום של 4 מיליון ו-544,000 ₪, בסעיף 01 נשיא המדינה, מעודפי התקציב של שנת 2022

יואב הכט:  למעשה בסעיף של נשיא המדינה יש התקשרויות שהן לשנה מלאה, ונעשות במהלך 2022

יואב הכט:  אבל חלק מהיקף התקציב שנועד לממן את ההתקשרות מתבצע ב-23'

משה גפני: יש פה אבטחת בית הנשיא וטיסות לחו"ל של הנשיא

משה גפני:  מה היעד עכשיו? מאיפה מממנים את זה?     

יואב הכט: פה מדובר בתקציב 22' שממנו יש עודפים שנועדו לממן התקשרויות משנת 2022, שחלקן עדיין מבוצעות עכשיו, למשל טיסות או אבטחה וכו', כשהתשלום לא מתבצע ב-22' אלא בגין 22' או בגין התחייבות שנוצרה ב-22' ולכן זה הסכום שאנו מבקשים להעביר

משה גפני: יש פה מישהו מבית הנשיא? בבקשה

גירייס גהשאן: שלום, אני תקציבן בית הנשיא

גירייס גהשאן:  העודפים שנצברו בשנת 22' הם בגין התקשרויות חוצות שנה

גירייס גהשאן:  יש לנו הסכמים שנחתים במהלך השנה ולא בתחילתה

גירייס גהשאן:  סיבה שנייה לעודפים שנוצרו זה פער בין מועד הקמת ההזמנה במערכת למועד הגשת החשבונית לתשלום

גירייס גהשאן:  זה כמו כל שנה

גירייס גהשאן:  העודפים של 22' הסתכמו ב-6 מיליון ₪

גירייס גהשאן:  היום הועדה דנה בסכום פחות מזה

גירייס גהשאן:  העודפים של 22' בבית הנשיא גם בעקבות הערות של חברי ועדת הכספים בגין שנים קודמות היו 6 מיליון ₪ שזה הסכום הכי נמוך של העודפים שהיו מזה שנים בבית הנשיא

משה גפני: תודה

משה גפני:  שאלות

אליהו (אלי) רביבו: יצאתי מעט מבולבל מההסבר

אליהו (אלי) רביבו:  מתנצל

אליהו (אלי) רביבו:  האם מדובר על חשבוניות שהוגשו באיחור או על שירות שנצרך ב-23', והוזמן ל-22'?     

גירייס גהשאן: העודפים של 22' הם על שירות שהוקם ב-22', אבל ההזמנה לא נוצלה במלואה ב-22'

גירייס גהשאן:  למשל, אני מקים הזמנה לריהוט מסוים, לכיסא

גירייס גהשאן:  אני בתוך ההזמנה- - -     

אליהו (אלי) רביבו: הייתי בטוח שמדובר בהוצאות בגין נסיעות ואבטחה

אליהו (אלי) רביבו:  טיסות ואבטחה

גירייס גהשאן: בית הנשיא התקציב שלו מורכב משתי תקנות עיקריות – טיסות הנשיא והוצאות תפעול

גירייס גהשאן:  הוצאות תפעול זה הסכום הכי גדול בתקציב בית הנשיא

גירייס גהשאן:  השנה היה לנו מזל שטיסות הנשיא שאתה מדבר על הסעיף הזה, לא צבר עודפים דווקא ב-22'

גירייס גהשאן:  בדרך כלל בשנים עברו התקנה של טיסות הנשיא צברה עודפים, כי הטיסות מורכבות משלושה רבדים – אבטחת הנשיא, הוצאות אש"ל וכרטיסי טיסה

גירייס גהשאן:  בדרך כלל כרטיסי טיסה משולמים במעמד הקמת ההזמנה

גירייס גהשאן:  הפער בגין תקנת טיסות הנשיא נוצר בגין סעיף אבטחה

גירייס גהשאן:  תמיד יש פער בין מועד הקמת ההזמנה למועד החשבונית

אליהו (אלי) רביבו: עשית לי סדר ואני עדיין מבקש עוד הבהרה - הוצאות אבטחה זה בגין אותה נסיעה

אליהו (אלי) רביבו:  הנסיעה מתייחסת לאותה שנה קלנדרית שבה תוקצבה בשנת המס

אליהו (אלי) רביבו:  לומר לי שזה בדיעבד ב-23' אני מנסה להבין את האנומליה

גירייס גהשאן: אתן דוגמה

גירייס גהשאן:  יש נסיעה באוקטובר בפולין, אבל החשבונית מגיעה באיחור

גירייס גהשאן:  אנו קוראים לזה הפרשי עיתוי אצלנו בתקציב

אליהו (אלי) רביבו: לא משהו מעבר לזה

גירייס גהשאן: לא

אליהו (אלי) רביבו: לגבי ריהוט – מבין מה שאתה אומר

אליהו (אלי) רביבו:  ביצעת בספטמבר, הגיע בפועל בינואר, שילמת בינואר

גירייס גהשאן: אני בהזדמנות גם זה שמאשר את ההזמנות במערכת בפיקוח התקציבי

משה גפני: יש עוד שאלות? מי בעד אישור העודפים של נשיא המדינה? 01001? מי נגד? מי נמנע?     הצבעה         

משה גפני: ההעברה אושרה

משה גפני:      פנייה 08001     

משה גפני: 08001, משרד המשפטים

שי פירון: הפנייה התקציבית נועדה להעברת עודפים משנת 22' ל-23' בסך של 575 מיליון ₪ ו-912,000 שקלים בהתאם לפירוט

שי פירון:  מדובר במשרד מטה אז יש פה, כפי שהיה דיבור לפני כן – יש פה המון הזמנות בהקשרי רכש וכו'

שי פירון:  זה באופן כללי נכון לכל התוכניות

שי פירון:  במטה המשרד יש 208 מיליון שקלים בערך, בהוצאות תפעול של מערכת בתי המשפט בתוכנית 085402 יש כ-150 מיליון שקל, בתוכנית מערכת הוצאה לפועל, המרכז לגביית קנסות, יש כ-65 מיליון שקלים

משה גפני: בבקשה, נציג משרד המשפטים, תסביר

פנחס פרנקל: שלום, אלה התקשרויות חוצות שנה

פנחס פרנקל:  מדובר בפרויקטים ארוכי טווח, פרויקטים מחשוביים

פנחס פרנקל:  התקשרויות שוטפות של נובמבר דצמבר, שלפי הוראת תכ"מ יש לשלמן בינואר – הבניין הראשי, פרויקטים מחשוביים

פנחס פרנקל:  זה בגדול

משה גפני: תודה

משה גפני:  שאלה, בבקשה

חנוך דב מילביצקי: 150 מיליון שקל מערכת המשפט - מה זה?     

חיה עזו יחזקאל: שלום, אני מהנהלת בתי המשפט

חיה עזו יחזקאל:  תקציבאית

חיה עזו יחזקאל:  מדובר בפעילות שוטפת של הנהלת בתי המשפט

משה גפני: את במשרד המשפטים?     

חיה עזו יחזקאל: אני מהנהלת בתי המשפט

חיה עזו יחזקאל:  סעיף 08 מורכב משלושה משרדים – משרד המשפטים, הנהלת בתי המשפט ורשות האכיפה והגבייה

חיה עזו יחזקאל:  כולם תחת הסעיף - והתקציב הוא עבור פעילות שוטפת של המשרד, הוצאות שוטפות כמו חשמל, ארנונה

חנוך דב מילביצקי: איך יש לי עודף בהוצאות שוטפות של 150 מיליון שקל?     

חיה עזו יחזקאל: ההתקשרויות הן שנתיות והתשלומים הם בדרך כלל עבור 10 חודשים שוטפים

חיה עזו יחזקאל:  כלומר נניח אם אנו מתחייבים על חשמל בהיקף של בערך 40 מיליון שקל בשנה, נוצר איזשהו עודף של כ-10 מיליון

חנוך דב מילביצקי: אבל יש לך פה עודף של 150 מיליון מתוך כמה?     

חיה עזו יחזקאל: 500 מיליון בערך

שי פירון: תשלומים של נובמבר דצמבר בדרך כלל אתה מתחייב עליהם ומשלם בפועל בשנה שאחרי

אליהו (אלי) רביבו: אין בעיה

אליהו (אלי) רביבו:  זה יכול להיות בקצה של הקצה, נובמבר-דצמבר, זה 2 מ-12 וזה לא 30%

חיה עזו יחזקאל: זה 25%

אליהו (אלי) רביבו: פה מדובר כמעט ב-30%

חנוך דב מילביצקי: 500 מיליון, 150 מיליון זה 30%

חיה עזו יחזקאל: קצת פחות אבל כן

אליהו (אלי) רביבו: חשוב שנבין שגם את זה יש לחלק לכמה חלקים כי יש הוצאה קבועה והוצאה משתנה, ואנו יכולים לדבר על ההוצאה המשתנה שאנו לא יודעים להגיש אותה קודם לכן היא מוגשת בעקבות וזה העודף שאמור להצטבר אצלכם

חיה עזו יחזקאל: הוצאה משתנה זה עבור פרויקטי מחשוב שגם התחייבנו אליהם במהלך השנה ולא שילמנו על כל הפרויקטים

שי פירון: העודפים נוצרו משתי סיבות - אחת, יתרת ההתחייבויות של התפעול השוטף של נובמבר-דצמבר, ומלבד זאת יש לנו גם ההתקשרויות חוצות שנה של מערכת המחשוב בדברים האלה

חנוך דב מילביצקי: איך זה מתחלק? ה-150 האלה

חיה עזו יחזקאל: זה 100 מיליון בתפעול ועוד כ-30 מיליון במחשוב

משה גפני: חברים, קחו בחשבון שהתקציב אושר עכשיו לפני זמן קצר, כלומר יש פה בעיה עם העודפים בניגוד לשנה רגילה, שיש תקציב

משה גפני:  היינו יכולים לשאול אותם, איך הגעתם לכמעט 30% עודף כשהיה תקציב בתחילת השנה

משה גפני:  לא היה תקציב

משה גפני:  יש לקחת זאת בחשבון

משה גפני:  השאלות הן נכונות, אבל לא היה תקציב עד שאושר

חמד עמאר: זה 288 מיליון שקל עודף על התפעול

אליהו (אלי) רביבו: לא, הוא אמר שזה מגיע משני אספקטים – תפעול ורכישות שההשלמה בוצעה לאחר סיום השנה

חמד עמאר: לא, אני שואל על ה-208 מיליון שקל, על הסעיף הראשון

חמד עמאר:  תוכלי להסביר? כי זה עובדים וכל מה שקשור בדברים האלה

חמד עמאר:  זה תקציב קבוע

חמד עמאר:  איך נוצר עודף כזה?     

שי פירון: גם פה משרד המשפטים יסביר אבל גם פה יש נובמבר-דצמברשל השוטפות

אליהו (אלי) רביבו: שנה קודמת כמה עודף היה שהייתם צריכים להעביר?      

פנחס פרנקל: שנה שעברה היה פחות או יותר גם כזה עודף

פנחס פרנקל:  ראשית, אנו בונים את הבניין הראשי, יש לנו התחייבות מאוד גדולה אליו

פנחס פרנקל:  כשעוברת שנה כמובן זה דבר אחד

פנחס פרנקל:  דבר שני – פרויקטי מחשוב

פנחס פרנקל:  דבר שלישי – הדברים השוטפים

אליהו (אלי) רביבו: מחשוב זה לא חד פעמי?     

חמד עמאר: אני מדבר בסעיף של ה-208 מיליון שקל

חמד עמאר:  אתה כותב: תוכנית זו נועדה לתקציב של הנהלת המשרד הכוללת - אתה הסברת פה

חמד עמאר:  לא מדבר פה על בינוי או על מחשוב

חמד עמאר:  הסברת

חמד עמאר:  למה יש לך עודף 208 מיליון כשאתה משלם את הכסף הזה קבוע?     

פנחס פרנקל: זה כולל ההתחייבות לבניין הראשי ולפרויקטים- - -      

שי פירון: בתוכנית מטה המשרד של 208 בשנה שעברה עברו 230 מיליון

שי פירון:  זה לא חריג

שי פירון:  זה דברים שקורים בדרך כלל

שי פירון:  זה לא שיש משהו חריג ב-208

משה גפני: בבקשה תענו על שאלות חברי הכנסת

משה גפני:  לא לתת לנו נאומים גדולים

משה גפני:  שאלו שאלה פשוטה – הסעיף הזה, 208 מיליון שקל, העודף, שעליו מדובר, הוא לתקצב את הנהלת המשרד כולל עובדים ביחידות המטה

אליהו (אלי) רביבו: לא, אדוני היושב-ראש

אליהו (אלי) רביבו:  זאת הבעיה שלנו – עובד זאת הוצאה קבועה

אליהו (אלי) רביבו:  היא נחזית מראש

אליהו (אלי) רביבו:  כי אז זה כאילו מכשיר

משה גפני: אני מסביר את השאלה

משה גפני:  השאלה הייתה ממוקדת – איך קורה שיש עודף בנושא עובדים?     

חמד עמאר: הוצאה קבועה

פנחס פרנקל: לא מדובר בהוצאה בגין עובדים אלא מדובר בהוצאות תפעול – חשמל, מים, ארנונה - שמיוחסת לעובדים כמובן

שלי טל מירון: בתוכנית 085102, ייעוץ משפטי לממשלה, 21,267 שקלים יש סעיף בהמשך שכתוב: אבטחה

שלי טל מירון:  אשמח להבין על איזו אבטחה מדובר ליועצת המשפטית לממשלה

משה גפני: היועצת המשפטית לממשלה  צריכה אבטחה? תשובה

פנחס פרנקל: זה הוצאות אבטחה רגילה

פנחס פרנקל:  רוב העודפים שם בייעוץ ומשפטים – בגין ייעוץ משפטי בחו"ל

פנחס פרנקל:  הוצאות תפעול מאוד נמוכות שם

פנחס פרנקל:  רוב ה-21 מדובר על ייעוץ בגין הוצאות משפטיות בחו"ל מטבע הדברים שהייעוץ המשפטי מתארך שם הרבה זמן וחייבים לפתוח הזמנה בהתקשרות

משה גפני: לא מצאנו אבטחה מיוחדת ליועצת המשפטית

משה גפני:  בקשה 08001

משה גפני:  מי בעד? מי נגד? מי נמנע?     הצבעה     

משה גפני: הבקשה אושרה

חמד עמאר: לא שכנעו אותי בהסברים שלהם, משרד האוצר

חמד עמאר:      פנייה 09001     

משה גפני: פנייה 09001, משרד החוץ

משה גפני:  בבקשה

גד רחמני: הפנייה התקציבית נועדה להעברת עודפים משנת התקציב 22' לשנת התקציב 23' בסך של 106 מלש"ח ו-227 אלפי ₪, בהוצאה לתוכניות תקצוב בהתאם לפירוט, תוכנית 095101, תפעול מטה בארץ

משה גפני: מה זה המטה בארץ?     

גד רחמני: מטה המשרד בארץ

גד רחמני:  הכוונה, שהמשרד מחולק לשתי תוכניות – תוכנית של מטה המשרד, שזה כל המעטפת שנמצאת פה במשרד בארץ

גד רחמני:  התוכנית השנייה זה נציגויות בחו"ל

משה גפני: שאלות, בבקשה

ינון אזולאי: לאחרונה – כל פעם זה לאחרונה – במשרד החוץ עם סכסוכי העובדים שרוצים כל פעם עיצומים, לא הולכים לגמור את זה באיזשהו שלב? כל תקציב, כל שנה

ינון אזולאי:  אולי קחו אותם לחדר, תסגרו את הסיפור הזה

ינון אזולאי:  איפה הבעיה?     

גד רחמני: המשרד מתנהל מול משרד האוצר במגעים

ינון אזולאי: כמה שנים מתנהל מול משרד האוצר?     

גד רחמני: נראה לי שהסכסוך נפתח ב-21'

משה גפני: עד היום יש סכסוך עם העובדים? אתם רציניים?     

יונתן מישרקי: המשמעות של זה שאנשים לא מקבלים דרכונים בקונסוליות

יונתן מישרקי:  אין להם אפילו חומר הגלם

ינון אזולאי: יש מישהו שיודע לענות לנו? כל עובדי המשק מסודרים, פתאום משרד החוץ – שולחים אותם לחו"ל- - -     

משה גפני: אני לא רוצה לעכב את זה, זה עודף

משה גפני:  אני לא בורח מהעניין

משה גפני:  מבקש שתביאו גם העברה בקרוב

משה גפני:  לפני שנאשר את ההעברה תצטרכו לתת לנו פירוט מדויק

משה גפני:  חבר הכנסת אזולאי צודק

משה גפני:  אנו מדברים על שנתיים כבר, יש סכסוך עם העובדים

משה גפני:  לא ייתכן

משה גפני:  רוצה שתגידו לנו על מה הסכסוך, איך הדרך לפתרון, מתי מתכוונים לפתור את זה

משה גפני:  יש עובדים שעומדים מאחורי זה

משה גפני:  כאן יגיעו ההעברות שלכם ונחיה רגיל – לא בסדר

ינון אזולאי: אם לא, אנחנו פה בוועדה נכריז על סכסוך עם האוצר

משה גפני: הכרזנו מזמן

משה גפני:  בבקשה

שלי טל מירון: לגבי קורס צוערים – יש מיונים כל שנה, אתם מכירים את זה, מתורגלים בזה, ויש הוצאות של אבחון, מיון וגיוס צוערים

שלי טל מירון:  ב-8

שלי טל מירון: 1

שלי טל מירון: 22 פורסם שהייתה ירידה משמעותית בנרשמים, מ-4,000 ירד ל-1,150 במדיני ו-738 במינהלי

שלי טל מירון:  אם יש ירידה כה משמעותית וגם עושים את זה כל שנה, למה יש צורך בתוספת תקציב לטובת הסעיף הזה?     

משה גפני: זה עודף

משה גפני:  בבקשה

אליהו (אלי) רביבו: לגבי 09, בכל סעיף אני פוגש שכר ותפעול

אליהו (אלי) רביבו:  שוב, למה שכר? לא קיבלתי הסבר

אליהו (אלי) רביבו:  אמר לי - היה צורך אד הוק והעסקנו יותר אנשים

אליהו (אלי) רביבו:  לכן נוצר צורך

אליהו (אלי) רביבו:  שכר זה חלק מהוצאה קבועה

אליהו (אלי) רביבו:  למה זה מופיע ומה החלק שלו?     

גד רחמני: העודפים אינם בגין תשלומי שכר

גד רחמני:  בתוכנית יש גם תקציב שכר

גד רחמני:  העודפים הם בגין התקשרויות חוצי שנה

אליהו (אלי) רביבו: אתה אומר שהחלק הזה של התוכנית לא רלוונטי בעודפים

גד רחמני: נכון

שלי טל מירון: אם הם לא משתמשים בזה לאותה תוכנית שרצה כל שנה, למה צריך את העודף שוב? למה אתם מקבלים אותו בחזרה אם אין צורך בו ולא השתמשתם בו?     

ינון אזולאי: זה עודף מחויב

ינון אזולאי:  כל שנה רואים את זה

ינון אזולאי:  לפעמים זה מתוכנית אחרת

ינון אזולאי:  גם בשכר אגב לפעמים נשאר עודף

משה גפני: בבקשה, תגיד

גד רחמני: העודפים עבור פעילות שכבר נפתחה בגינה התחייבות, יש הסכם, לרוב זו פעילות שהחלה או באמצע שנה או חוצת שנה ולכן העודף עובר עם סכום שעדיין לא שולם לשנה הבאה

חמד עמאר: כמה אנו משלמים לכוחות האו"ם וכמה לכוחות השלום, ואיפה?      

ינון אזולאי: אגב, הייתי בטוח שכוחות האו"ם זה כוחות השלום

ינון אזולאי:  הייתי בטוח שזה כוח אחד

חמד עמאר: כמה כסף אנו משלמים הסעיף הזה ואיפה? באיזה כוחות שלום אנו תומכים?     

אביחי אברהם בוארון: אני חושב שזה הסעיף הבא

חמד עמאר: לא, זה אותה העברה כספית

חמד עמאר:  81 מיליון שקל

חמד עמאר:  כמה מתוך 81 מיליון שקל הולך לאו"ם? יש לך פירוט?     

אליהו (אלי) רביבו: זה 24

גד רחמני: העודפים לא נוגעים לתשלומים לאו"ם

גד רחמני:  התוכנית מאגדת בתוכה כל מיני תשלומים, חלקם תשלומים שיש בגינם עודפים, חלקם תשלומים שאין עודף בגינם כמו האו"ם

חמד עמאר: אז למה אתה רושם או"ם?     

משה גפני: התוכנית - כתוב האו"ם

משה גפני:  זה סעיף אחד גדול

אליהו (אלי) רביבו: התוכנית כוללת כמה רבדים

חמד עמאר: שאלתי לידע כללי

חמד עמאר:  אני רוצה לדעת לאיזה כוחות שלום אנו משלמים ולאו"ם

חמד עמאר:  לא מעניין אותי מה אתה משלם ומה לא משלם

חמד עמאר:  רשמת את האו"ם וכוחות השלום

חמד עמאר:  אני רוצה להבין כמה אתה משלם לאו"ם ולכוחות השלום

עודד לביאן: שלום, אני מחטיבת תקציבים, משרד החוץ

עודד לביאן:  בתיאור התוכנית יש האו"ם

עודד לביאן:  אין עודפים מחויבים על האו"ם

חמד עמאר: הבנתי שאין עודפים

חמד עמאר:  כמה אתה משלם?     

משה גפני: שואל חבר הכנסת חמד עמאר, מה התקציב לאולם ולכוחות השלום

עודד לביאן: התקציב הוא כ-196 מיליון ₪

משה גפני: מי זה כוחות השלום?     

עודד לביאן: זה כוחות השלום שהעצרת הכללית של האו"ם מחליטה להכיר בהם

עודד לביאן:  יש יוניפיל, יש רשימה

משה גפני: חמד, אתה מכיר את זה מהתקופה שהיית באוצר

חמד עמאר: אני מכיר את זה ואני רוצה לשמוע את זה

חמד עמאר:  אני מחשיב חשיבות רבה לוועדת הכספים, וליושב-ראש ועדת הכספים, ולכן אני רוצה שיאמרו את זה כאן בוועדה ושגם חברי כנסת חדשים ישמעו את זה

משה גפני: בבקשה, חבר הכנסת סולומון

משה סולומון: יש פה חברי כנסת חדשים שרוצים לדעת איך זה עובד

משה סולומון:  אני רואה פה עודפים – ובתוכם אני רואה המון סעיפים שמתייחסים לאותו סעיף

משה סולומון:  גם בסעיף 01, גם בסעיף 02, יש פה שכר דירה מול כוחות האו"ם, יש פה תוכנית צוערים שאני מכיר היטב מול החזקת מבנים בחו"ל

משה סולומון:  אם אנו באים לאשר עודפים, אני רוצה לקבל פירוט מסודר על כל סעיף

משה גפני: מה שאתה מבקש זו בקשה לגיטימית ורצינית, חבר הכנסת סולומון

משה גפני:  מהניסיון שלי, לא מדובר על העברות

משה גפני:  כשיהיה מדובר על תוספות תקציב, יהיה מדובר על העברות

משה גפני:  זה יהיה כנראה בקרוב

משה גפני:  אלה עודפים מחויבים שהיו בעבר

משה גפני:  אם אנו עכשיו מתחילים את הדיון על כל התקציב של מה שיש בתוכניות האלה תהיינה ישיבות ארוכות שבסופו של דבר גם לא ייתנו לנו משהו מיוחד, אלא אם כן מדובר בדבר חריג שאתה רואה שהוא – אין סיבה שמביאים אותו ולא צריך לאשר את זה, אבל אם אנו מתחילים דיון על כל התקציב, יהיה דיון ארוך

משה סולומון: אדוני היושב-ראש, אתן דוגמה קטנה

משה סולומון:  יש תשלומים עבור קורס הצוערים, הוצאות אבחון מיון בגין וגיוס צוערים

משה סולומון:  אני מגיע משם ומכיר

משה סולומון:  אני יודע שחלק מהפעולות לא בוצעו

משה סולומון:  לא היה

משה סולומון:  אני מכיר את זה

משה סולומון:  יודע את זה

משה סולומון:  זה נכנס למארג, וכשאני שואל אומרים: לא, זה כל הסעיף

משה סולומון:  בסוף אנו מבקרים

משה גפני: תשובה שוב על הצוערים

משה גפני:  הוא אומר שחלק מהתוכנית לא התבצעה – על מה אתם מבקשים עודף?     

עודד לביאן: יש שתי תוכניות בתקציב – תוכנית מטה ארץ ותוכנית מטה חו"ל

עודד לביאן:  קורס צוערים מתקיים פה במטה בארץ

עודד לביאן:  העודפים המחויבים בתוכנית הראשונה 01 של הארץ, הם בגין כל ההוצאות פה במטה כולל קורס צוערים

עודד לביאן:  ברובם אחזקה

משה סולומון: זה רק מלמד שזה לא תוכנית צוערים

משה סולומון:  זה מעטפת תוכנית צוערים

משה סולומון:  בסוף זה כל מה שמסביב

משה גפני: נכון, היא שאלה את זה קודם וגם אתה שואל

עודד לביאן: יש במטה כל מיני – ובהם קורס צוערים

עודד לביאן:  זה לא רק מיון וגיוס ואבחון

עודד לביאן:  יש קורס שהתנהל – פתחו פה סדנאות וקורסם והכשרות

עודד לביאן:  שלחו לחו"ל, והוא מתנהל על פני מספר חודשים

עודד לביאן:  כל הדברים של סוף הקורס – יש תשלום לספקים שחוצות שנה, מגיעות באיחור

משה סולומון: מישהו שאל כאן כמה היה בשנה שעברה

משה סולומון:  אמרו שהיה פחות או יותר אותו דבר

משה סולומון:  אפשר ללמוד מזה שנובמבר-דצמבר זה הדלתא שיש לנו ואולי כל מיני דברים קטנים אבל אם זה חוזר על עצמו, נכון שיהיה פירוט

משה סולומון:  אני מבין שלא נחזור על לא אישור מלא אבל בסוף תפקידנו לפקח ולבקר את זה

משה סולומון:  לדעתי נכון שלפחות הסעיפים שמאגדים בתוכם כה הרבה נושאים כן יפורקו לתת סעיפים

אליהו (אלי) רביבו: לחלוטין אתה צודק

אביחי אברהם בוארון: שאלה קטנה – סעיף 3 למשרד החוץ, התוכנית השנייה

אביחי אברהם בוארון:  יש פה תשלומים לאגף- - - מבצע סיוע הומניטרי למדינות מתפתחות ושיתופי פעולה עם מדינות וכו' – מה הסעיף למדינות מתפתחות? מה התקציב? והאם מוגדר לפני כן? יש קופה?     

עודד לביאן: הסעיף התקציבי מוגדר בחלוקת תקציב באישור תוכניות העבודה של המנכ"ל

עודד לביאן:  בדרך כלל זה נע סביב 35, 40 מיליון ₪

עודד לביאן:  בשנה שעברה היה הרבה יותר גבוה, גם הייתה תוספת תקציב כי משרד החוץ ניהל סיוע די מסיבי לאוקראינה בשיתוף משרד האוצר

עודד לביאן:  היו שם חילוצים וכו'

עודד לביאן:  בדרך כלל נע בין 35, 40 מיליון

עודד לביאן:  אגף מש"ב פועל הרבה במדינות מתפתחות

עודד לביאן:  הוא עושה לנו יחסי ציבור עצום בכל העולם, באפריקה, מביאים לפה משתלמים לכל מיני קורסים שבדרך כלל אותם משתלמים - היה נשיא שפתח פה שגרירות כי היה משתלם מש"ב פה בארץ, נהיים גם שגרירים של רצון טוב במדינות ההן וגם הרבה פעמים נהיים שרים, חברי כנסת, מנכ"לים

עודד לביאן:  זה אנשים שמאתרים בנציגות

עודד לביאן:  בדרך כלל זה אנשים שהם במעמד גבוה שהולכים להיות אחר כך- - -     

משה גפני: מי בעד 09001 – ירים את ידו? מי נגד? מי נמנע?     הצבעה         

משה גפני: הסעיף אושר

משה גפני:      10001     

משה גפני: עוברים ל-10001

משה גפני:  מטה לביטחון לאומי

עדי פרנקפורטר: הפנייה התקציבית נועדה להעברת עודפי תקציב לשנת 23' על סך 10,376 אלפי שקלים

משה גפני: מטה לביטחון לאומי, עודפים, זה לא קשור לבן גביר

עדי פרנקפורטר: לא

עדי פרנקפורטר:  זה המל"ל

עדי פרנקפורטר:  זה על התקשרויות חוצות שנה כמו אבטחה, תקשורת

משה גפני: שאלת

שלי טל מירון: מה זה חוזי תקשוב?     

עדי פרנקפורטר: חוזי תקשוב כמו תוכנות מחשוב שיש עליהן רכש חד פעמי

עדי פרנקפורטר:  זה התקשרות רב שנתית

שלי טל מירון: מה זה תשלומים שוטפים? מה כוללים?     

עדי פרנקפורטר: נגיד אבטחה, ציוד משרדי אפילו זה יכול להיות

משה גפני: מי בעד אישור בקשה 10001 – ירים את ידו? מי נגד? מי נמנע?         הצבעה         

משה גפני: הבקשה אושרה

משה גפני:      פנייה 12001     

משה גפני: 12001

משה גפני:  גמלאות ופיצויים

עפר שלח: הפנייה נועדה להעברת עודפים משנת התקציב 22' לשנת התקציב 23' על סך 4,283 אלפי שקלים

עפר שלח:  מדובר בעודפים מחויבים לתוכנית התפעול של הסעיף, של מינהלת הגמלאות ונועדו לתקצב התקשרויות חוצות שנה, הפקת תשלומי גמלה לגמלאים, ביקורות של הדוח הכספי

משה גפני: שאלות

משה גפני:      מי בעד אישור 12001 – ירים את ידו? מי נגד? מי נמנע?     הצבעה         

משה גפני: הבקשה אושרה

משה גפני:      פנייה 18001     

משה גפני: רשויות מקומיות

ידידיה גרינוולד: הפנייה נועדה להעביר סך של 370 מיליון שקל עבור רשויות מקומיות

ידידיה גרינוולד:  העודפים נוצרו בעיקר בעקבות פרויקטי פיתוח שמוקצים לרשויות מקומיות

ידידיה גרינוולד:  אלה פרויקטים רב שנתיים ולכן חלק מהתשלומים מגיעים בשנה העוקבת

משה גפני: צחי דוד כבר לא נמצא

משה גפני:  אבל הוא חתום על הבקשה

ידידיה גרינוולד: כי כשהבקשה נשלחה הוא עדיין היה

משה גפני: קיבלנו את זה רק בימים האלה

ידידיה גרינוולד: הוא עזב רק לפני כמה ימים

שלי טל מירון: אפשר לדעת לאיזה רשויות מקומיות זה מועבר?     

ידידיה גרינוולד: פרויקטי פיתוח של משרד הפנים ניתנים כמעט לכל הרשויות המקומיות למעט רשויות איתנות

ידידיה גרינוולד:  יש גם פרויקטי פיתוח שניתנים לרשויות ספציפיות במסגרת החלטת ממשלה

ידידיה גרינוולד:  זה יכול להיות החלטת ממשלה לקצרין או בית שמש אבל בהתאם להחלטות ממשלה פרטניות

משה גפני: זה לא החלטות של עכשיו

ידידיה גרינוולד: כן, אבל באופן כללי, תקציבי פיתוח ניתנים לרוב הרשויות המקומיות

ידידיה גרינוולד:  אני מחריג את האיתנות והחזקות

משה גפני: כשתגיע העברה בנושא הזה של מענקים למועצות מקומיות ומועצות אזוריות, הדיון יהיה יותר ארוך, יותר ברור

משה גפני:  יצטרכו להסביר אם אכן עושים שינויים בעניין

משה גפני: 18001, מי בעד – ירים את ידו? מי נגד? מי נמנע?     הצבעה         

משה גפני: הבקשה אושרה

משה גפני:      פנייה 37001     

משה גפני: 37001, משרד התיירות

נועם שרלו: הבקשה התקציבית נועדה להעברת עודפי תקציב בסך 216,382 אלפי ₪ משנת 22' לשימוש בשנת 23'

נועם שרלו:  יש פה מספר תוכניות – תוכנית המינהלה עם 15,531 אלפי ₪, תוכנית הכשרת כוח אדם ושירותי תיירות בישראל – 95,785 אלפי ש"ח, ותוכנית פעולות שיווק תיירות עם 105,066 אלפי ₪

שלי טל מירון: היה התקצוב של מורי הדרך שהיו במצוקה מאוד גדולה בתקופת הקורונה

שלי טל מירון:  אני רואה שרק שליש מהתקציב נוצל

שלי טל מירון:  נשאלת השאלה, למה? למה לא נוצל כל התקציב למורי הדרך שהיו במצוקה אדירה?     

חנוך ברש: שלום, אני אחראי על תקציבים במשרד התיירות

משה גפני: מה מצב התיירות בארץ?     

חנוך ברש: משתפר, ברוך השם

חנוך ברש:  לעומת 2019 אנחנו 10% פחות

אורית פרקש הכהן: אתה מחליף את קרן?     

חנוך ברש: כן

אורית פרקש הכהן: אני הייתי השרה

אורית פרקש הכהן:  זו יוזמה שהתחילה בתקופתי

חנוך ברש: נושא מורי הדרך תוקצב בשתי פעימות – הראשונה של 15 מיליון ₪ ושנייה של 10 מיליון ₪

חנוך ברש:  הפעימה הראשונה של 10 מיליון ₪ מומשה במלואה, עוד בשנת 22', בקורונה

חנוך ברש:  השנייה של 15 מיליון ₪ החלה באמצע שנת 2022

חנוך ברש:  אנו כרגע בתהליך, והמימוש הוא חלקי

חנוך ברש:  מתוך 15 מיליון ₪ פחות משליש נכון לעכשיו, כי יש קושי עם הפרויקט

חנוך ברש:  ממה שאני מבין, חלק לא מבוטל ממורי הדרך פחות מעוניינים להיכנס לפרויקט, אלא הולכים להדריך קבוצות פרטיות, כי התיירות חזרה והדבר יותר משתלם

חנוך ברש:  מדובר בעודפי קורונה – כל מה שלא ימומש, לא ינוצל לצרכים אחרים של המשרד לצערי אלא חוזר לקופת האוצר

משה גפני: 37001

משה גפני:  משרד התיירות

משה גפני:  מי בעד? מי נגד? מי נמנע?     הצבעה         

משה גפני: הבקשה אושרה

משה גפני:      פנייה 39001     

משה גפני: 39001, משרד התקשורת

משה גפני:  בבקשה

נועם שרלו: הפנייה התקציבית נועדה להעברת עודפים משנת התקציב 22' לשנת התקציב 23', בסך של 26,901 אלפי ₪ בשתי תוכניות – אחת, פעילות המשרד ותוכנית מועצת הכבלים והלווין

משה גפני: מה עם רשות הדואר? זה לא נוגע להעברה הזו

משה גפני:  אתה יודע משהו בעניין? מנהל רשות הדואר?     

נועם שרלו: מה שפורסם

נועם שרלו:  יצא הליך שימוע משרד התקשורת הוציא

נועם שרלו:  הוא מתנהל

משה גפני: בבקשה

שלי טל מירון: לאיזה סוגי יועצים ובאיזה נושאים ומחלקות מדובר ולמה יש תמיכה שאני מברכת עליה - על השפה האמהרית אבל לא למשל ליוצאי ברית המועצות?     

ינון אזולאי: אגב היה מיליון שקל ששם ולדימיר בכסף קואליציוני בפעם שעברה בשביל תרגום, אם איני טועה

משה גפני: יכול להיות שהוא שם אבל זה לא הגיע למשרד התקשורת

נועם שרלו: יכול להיות שהוא שם

נועם שרלו:  לגבי התמיכה בשידורים בשפה האמהרית – היא קבועה בחוק התקשורת

נועם שרלו:  קבוע שם סכום התמיכה

נועם שרלו:  לשאלתך, מדוע לא בהכרח הכול מנוצל כי בסוף התקצוב הוא לפי מה שקבוע בחוק והמימוש הוא לפי קצב הביצוע של הנתמכים

נועם שרלו:  לשאלה הראשונה – היועצים הם לעבודה שוטפת של המשרד

נועם שרלו:  המשרד מתפקד כרגולטור של שוק התקשורת, תחום מאוד מקצועי, לכן נדרשים שם יועצים גם כלכליים, גם הנדסיים כדי לבצע את פעילות המשרד השוטפת

ינון אזולאי: היא שואלת על שאר השפות

ינון אזולאי:  למשל צרפתית יהיה?     

נועם שרלו: שאלה לשר התקשורת

ינון אזולאי: אולי משרד התקשורת יידע לענות

אליאנה רובנוביץ: אני התקציבנית של משרד התקשורת

אליאנה רובנוביץ:  זו שאלה טובה, למה אין תמיכה בשפה רוסית או צרפתית

אליאנה רובנוביץ:  אני מניחה שאף אחד לא העלה את זה

ינון אזולאי: אולי כדאי לבדוק את זה ולקבל תשובה לוועדה

ינון אזולאי:  אגב אם אפשר להוסיף, אם יהיה תרגום במרוקאית

ינון אזולאי:  חשוב לנו

ינון אזולאי:  אני בן העדה המרוקאית

משה סולומון: יש הבדל גדול בין יוצאי שפות אחרות שנמצאים בארץ לבין השפה האמהרית

משה סולומון:  יש עוד שפות שצריכים כנראה

ינון אזולאי: רוצים להוסיף

שלי טל מירון: לא אמרנו נגדכם

שלי טל מירון:  אנחנו מברכים על זה

משה סולומון: עכשיו הגשנו בקשה לגיאורגית

ינון אזולאי: סימון מושאשווילי מש"ס הגיש את הבקשה הזו בהצעת חוק שלו

משה סולומון: האם העודף הזה היה גם בשנים עברו?     

נועם שרלו: כן

משה סולומון: כלומר תת ביצוע קיים כל שנה

נועם שרלו: נכון

אליאנה רובנוביץ: זה לא תת ביצוע אלא ביצוע לפי התקדמות פרויקטים בפועל

אליאנה רובנוביץ:  סביבה מורכבת

אליאנה רובנוביץ:  זה פרויקטים שמתמשכים על פני כמה שנים ולכן הכספים עוברים משנה לשנה כי מדובר בסוגיות מורכבות שהביצוע של הפרויקט מתפרש על כמה שנים

משה סולומון: אז התקציב באותו סעיף משנה לשנה

נועם שרלו: כן

משה גפני: 39001

משה גפני:  מי בעד? מי נגד? מי נמנע?     הצבעה         

משה גפני: הבקשה אושרה

משה גפני:      פנייה 52001     

משה גפני: 52001

משה גפני:  המשטרה ובתי הסוהר

משה גפני:  מבקש לומר לפני זה – פנתה אלי הגב' רחלי פיסאם, היא אשה חרדית מבני ברק, אם ל-11 ילדים, סבתא ל-18 נכדים, מונתה לראש משאבי אנוש במערך הכבאות וההצלה, ועלתה לדרגת טפסר, באזור של בני ברק

משה גפני:  האי כותבת לי שהם נמצאים בסכנה ממשית, כי אין תקציב ואין כסף בנושא מערך הכבאות, ואם חלילה קורה משהו, הבעיה היא גדולה

משה גפני:  הבטחתי לה שאגיד כאן בוועדה

משה גפני:  לא יודע מה אני יכול לעזור לה בהעברה הזו אבל הזעקה שלה היא אמיתית, שכל אזור בני ברק אם חלילה יש משהו, אותו דבר בכל הארץ

משה גפני:  זה מצב בלתי נסבל

ינון אזולאי: לצערנו לא נותנים מספיק את הדגש על הכבאות

משה גפני: זה הפך להיות בעיה

משה גפני:  בבקשה

שי פירון: הפייה נועדה להעברת עודפים בסך של 19 מיליון ו-213,000 בחלוקה של – בשירות בתי הסוהר – 18 מיליון ו-635,000 לטובת בינוי והרחבת אגפים של בתי הסוהר, במשטרת ישראל, 578,000, שזה לבינוי והרחבה של תחנות משטרה במגזר הערבי

משה גפני: שאלות

שלי טל מירון: בהתחשב בכך שהפשיעה בחברה הערבית בהשתוללות מטורפת, והמספרים הולכים וגדלים מיום ליום, למה אנחנו מעבירים את זה לתוכניות של שדרוג טכנולוגיות ומערכות מחשוב ולא מנצלים את זה כדי לטפל בבעיה המהותית שהשר לביטחון לאומי פיתות, טקטוקים, מקלחות ושות' אחראי עליהם?     

שי פירון: אומר באופן כללי שמדובר בסעיף של פיתוח של המשטרה על בתי הסוהר, גם אין פה כבאות בכלל – זה לא התקציב השוטף, בהמשך למה שאמר היושב-ראש

שי פירון:  מדובר על עודפים – על פרויקטים שיצאו לדרך ויש התחייבויות

שי פירון:  לא מדובר על התקציב השוטף של המשטרה בטיפול בפשיעה וכו' אלא רק בנושאים של בינוי ופיתוח טכנולוגי

שלי טל מירון: מה זה יצאו לדרך? אם חתמתם על תוכניות וחוזים - אני מניחה שהעברתם את הכספים אז איך אנו בעודפים בעניין?     

שי פירון: כי בונים בתי סוהר, או, בשנת 21', פה מדובר על החלטת ממשלה 852 שבה הוחלט לבנות תחנות משטרה במגזר הערבי

שי פירון:  יצרו לבינוי בשנת 21' ויש לזה תשלום

שי פירון:  בינוי לוקח זמן לכן הדבר עכשיו זה עודפים שעוברים

שי פירון:  זה תשלום לאותו בינוי שיצא בשנת 21'

משה גפני: תודה

משה גפני:  52001

משה גפני:  מי בעד אישור? מי נגד? מי נמנע?     הצבעה         

משה גפני: הבקשה אושרה

משה גפני:      פנייה 78001     

משה גפני: 78001

משה גפני:  תיירות

משה גפני:  אני רוצה לומר לחברים – זו ההעברה האחרונה שנאשר היום, אם נאשר

משה גפני:  יש פה חברים חדשים

משה גפני:  יש עוד הרבה פניות שאנו לא דנים בהן, כי קבענו בתקופה שלי בקדנציה קודמת, שצריך הסבר לפני שזה מגיע לכאן לדיון, ופירוט של הדברים

משה גפני:  אנו מביאים רק לאחר שיש ההסבר שהמשרדים נותנים לנו לנושא

משה גפני:  לכן יש פה העברות שאנו לא מביאים היום לדיון כי עדיין אין הסברים מספקים שיכולים להמשיך

משה גפני:  לכן זו ההעברה האחרונה להיום

משה גפני:  בבקשה

נועם שרלו: הבקשה התקציבית- - -     

משה גפני: למה זה לא יחד?     

נועם שרלו: אתחיל מההסבר הזה

נועם שרלו:  בתיירות יש שני סעיפים

נועם שרלו:  יש סעיף פיתוח ויש סעיף שוטף

נועם שרלו:  זה סעיף הפיתוח

נועם שרלו:  יש פה 67,500 אלפי ₪, עודפים כחלק מתוכנית הסיוע של הקורונה, שחויבו בסוף שנת 22' ומועברים כעת ל-23' לטובת ביצוע

משה גפני: למה זה?     

נועם שרלו: זה לטובת פיתוח תשתיות תיירות בגליל ובגולן

ינון אזולאי: קורונה – מאיפה אתה לוקח את התקציב הזה, על התקציב שיש לך פה שאתה מזכיר שוב קורונה, על מה בדיוק?     

נועם שרלו: זה עודפים משנה שעברה לטובת פיתוח תשתיות תיירות בגליל ובגולן בהתאם להחלטת הממשלה

נועם שרלו:  זה עודף מחויב

משה גפני: 78001

משה גפני:  מי בעד אישור הפנייה? מי נגד? מי נמנע?     הצבעה         

משה גפני: הבקשה אושרה

משה גפני:      את ההעברות הנוספות שקיימות, אנו מחכים לתשובות המשרדים

משה גפני:  כשיגיע, נביא גם לדיון

משה גפני:       תודה רבה, הישיבה נעולה